Долбоор

 «Кыргыз Республикасынын Өкмөтүнүн 2002-жылдын

16-апрелиндеги № 228 «Толук метраждуу улуттук көркөм фильм чыгарууга мамлекеттик заказ жөнүндө» токтомуна өзгөртүүлөрдү киргизүү жөнүндө»

Кыргыз республикасынын министрлер кабинетинин токтому

 Кыргыз Республикасынын кинематография жаатындагы мыйзамдарын өркүндөтүү, кинотасмаларды уюштуруу боюнча кинематографиялык уюмдардын ишин жакшыртуу максатында, «Кыргыз Республикасынын Өкмөтү жөнүндө» Кыргыз Республикасынын конституциялык Мыйзамынын 10 жана 17-беренелерине ылайык, Кыргыз Республикасынын Министрлер Кабинети токтом кылат:

1. Кыргыз Республикасынын Өкмөтүнүн 2002-жылдын 16-апрелиндеги № 228 «Толук метраждуу улуттук көркөм фильм чыгарууга мамлекеттик заказ жөнүндө» токтом долбооруна төмөндөгүдөй өзгөртүүлөр киргизилсин:

- токтомдун аталышындагы «Өкмөтүнүн» деген сөз «Министрлер Кабинетинин» деген сөздөр менен алмаштырылсын;

 - 1-пунктундагы «Финансы министрлигине» деген сөздөр «Экономика жана финансы министрлигине» деген сөздөр менен алмаштырылсын;

 - бүткүл текст боюнча «Мамлекеттик киновидеокомпания» деген сөздөр «Маданият, маалымат, спорт жана жаштар саясаты министрлигине караштуу Кинематография департаменти» деген сөздөр менен алмаштырылсын;

 - 2-пункту төмөндөгүдөй мазмундагы экинчи абзац менен толукталсын:

 «Манас», кичи эпостор, тарыхый инсандар (көрүнүктүү мамлекеттик жана коомдук ишмерлер) жана окуялар тууралуу улуттук толук метраждуу көркөм тасмаларды тартуу мамлекеттик буйрутма багыты боюнча жүргүзүлөт. Жогоруда көрсөтүлгөн тасмаларды тартууга мамлекеттик буйрутма жөнүндө чечим Кыргыз Республикасынын Жогорку Кеңеши, Кыргыз Республикасынын Министрлер Кабинети тарабынан кабыл алынат. Мамлекеттик буйрутманы жайгаштыруу, тандоо жана анын аткарылышын көзөмөлдөө боюнча ыйгарым укуктар аткаруу бийлигинин маданият жана искусство жаатындагы органына жүктөлөт.».

2. Ушул токтом расмий жарыяланган күндөн тартып он күн өткөндөн кийин күчүнө кирет.

**Кыргыз Республикасынын**

**Министрлер Кабинетинин**

**Төрагасы У.А. Марипов**